วท.ปั้น กรุงเทพฯ เมืองเริ่มต้นสตาร์ตอัพ ชู โยธี-ปทุมวัน ย่านนวัตกรรม
ดร.สุวิทย์ เมษินทรีย์ รมว.วิทยาศาสตร์และเทคโนโลยี (วท.) พร้อมนายปริวรรต วงษ์สำราญ ผู้จัดการโครงการสตาร์ตอัพ สำนักงานนวัตกรรมแห่งชาติ (สนช.) นำคณะสื่อมวลชนลงพื้นที่สำรวจความพร้อมในการส่งเสริมธุรกิจสตาร์ตอัพของ วท.ที่ สนช. ให้การสนับสนุนใน 3 จุดสำคัญ โดยจุดแรกชมพื้นที่ในการสร้างกำลังคนสู่ธุรกิจสตาร์ตอัพ,เคเอ็กซ์ มหาวิทยาลัยพระจอมเกล้าธนบุรี (มจธ.) ที่ร่วมมือกับ วท. ในการพัฒนาหลักสูตรเพื่อสร้างภาวะความเป็นผู้ประกอบการและเป็นศูนย์การพัฒนาแนวความคิดสู่ธุรกิจนวัตกรรมรายใหม่ จากนั้น ดร.สุวิทย์ ได้ขึ้นรถไฟฟ้าบีทีเอสจากสถานีวงเวียนใหญ่ไปสู่สถานีสยามสแควร์ เยี่ยมชมศูนย์บ่มเพาะเพื่อเริ่มต้นธุรกิจสตาร์ตอัพ ทรู อินคิวบ์ ต่อมาได้ไปยังจุดที่สามคือพื้นที่สร้างเครือข่ายสตาร์ตอัพ วีโคซิสเต็ม,ดร.สุวิทย์ กล่าวว่า ทั้ง 3 จุดถือเป็นส่วนหนึ่งของระบบนิเวศและจุดเริ่มต้นในการผลักดันให้กรุงเทพฯ เป็นเมืองแห่งการเริ่มต้นสตาร์ตอัพ เนื่องจากกรุงเทพฯ ถือเป็นอันดับ 1 เมืองที่ดีที่สุดสำหรับชาวสตาร์ตอัพในเอเชีย และเป็นอันดับ 7 ของโลก เพราะมีตัวเลขของการเติบโตของธุรกิจสตาร์ตอัพที่เพิ่มขึ้นอย่างต่อเนื่อง โดยย่านนวัตกรรมของกรุงเทพฯ ที่ วท.จะผลักดันให้เป็นเมืองแห่งการเริ่มต้นสตาร์ตอัพ อาทิ โยธี ปทุมวัน คลองสาน รัตนโกสินทร์ กล้วยน้ำไท ลาดกระบัง ปุณณวิถีและบางซื่อ จากนั้นจะขยายไปสู่ย่านนวัตกรรมในแนวระเบียงเศรษฐกิจภาคตะวันออกอีก 4 ย่าน ได้แก่ บางแสน ศรีราชา พัทยา อู่ตะเภา-บ้านฉาง ก่อนจะขยายไปสู่กลุ่มเครือข่ายย่านนวัตกรรมภูมิภาค ได้แก่ เชียงใหม่ ขอนแก่น ภูเก็ตและฉะเชิงเทรา,รมว.วท. กล่าวต่อว่า สำหรับผู้ประกอบการสตาร์ตอัพขณะนี้มีประมาณ 8 พันราย โดยจะยกระดับสตาร์ตอัพ 5 พันราย ปั้นให้เป็นกองทัพแห่งเศรษฐกิจอนาคต ขณะนี้ วท.ได้ประสานกับบริษัทยักษ์ใหญ่ระดับโลก 10 ราย ให้ร่วมขับเคลื่อนสตาร์ตอัพไทยให้ก้าวสู่ระดับโลกต่อไป.
รมว.วิทยาศาสตร์และเทคโนโลยี (วท.) พร้อมนายปริวรรต วงษ์สำราญ ผู้จัดการโครงการสตาร์ตอัพ สำนักงานนวัตกรรมแห่งชาติ (สนช.) นำคณะสื่อมวลชนลงพื้นที่สำรวจความพร้อมในการส่งเสริมธุรกิจสตาร์ตอัพของ วท.ที่ สนช.ให้การสนับสนุนใน 3 จุดสำคัญ
สตาร์ตอัพ,สำนักงานนวัตกรรมแห่งชาติ,ส่งเสริมธุรกิจสตาร์ตอัพ,ทรู อินคิวบ์,วีโคซิสเต็ม,การศึกษา